Sa sjednice Odgajateljskog vijeća, održane 26. listopada 2020. od 10 do 13 sati u elektronskom obliku.

Na osnovi čl.78. i čl. 80. Statuta Učeničkog doma-Kutina, ravnateljica Doma sazvala je sjednicu Odgajateljskog vijeća sa sljedećim dnevnim redom:

DNEVNI RED

1. Usvajanje Zapisnika s prethodne sjednice Odgajateljskog vijeća
2. Izvješća odgajatelja – voditelja I. odgojne skupine o tijeku adaptacije novoupisanih učenika
3. Izvješće noćnog pazitelja o ponašanju tijekom noćnog odmora
4. Analiza ponašanja ostalih učenika u proteklom periodu
5. Organizacija rada u uvjetima epidemije COVID-19 – izlaganje gđa. ravnateljica
6. Novi digitalni alati – izlaganje Ines Kovačević
7. Izvješća odgajatelja o provođenju posebnih i izbornih programa od početka šk. god.
8. Razno

Dnevni red je jednoglasno prihvaćen.

Ad1) Zapisnik s prethodne sjednice Odgajateljskog vijeća jednoglasno prihvaćen.

Ad2) Odgajateljica I. odgojne skupine je predala izvješće o tijeku adaptacije novoupisanih učenika i svi članovi su suglasni da se izvješće prihvati. Ravnateljica je naglasila da je izvješće detaljno i da je vidljiv individualni pristup prema svakom učeniku.

Ad3)Noćni pazitelj predao je izvješće o ponašanju učenika tijekom noćnog odmora.

Gđa. ravnateljica je naglasila dva uočena problema – konstantno opominjanje učenika na nošenje maski van spavaonica i neodvajanje od mobilnih uređaja u vrijeme određeno za noćni odmor, te se predlaže da se ta tema stavi na sastanke skupina. Svi članovi O.V. su prihvatili izvješće noćnog pazitelja.

Ad4) Odgajateljice I. Kovačević i I. Šuljok su podnijele analizu ponašanja učenika II. i III. odgojne skupine, te su za tri učenika predložene pedagoške mjere opomene prema čl.107 Statuta Učeničkog doma Kutina. Prijedlog ravnateljice je jednoglasno usvojen.

Ad5) Gđa. ravnateljica je svim članovima poslala izvješće o poduzetim mjerama u Učeničkom domu Kutina vezano za epidemiju COVID-19. Svi članovi su proučili izvješće.

Ad6) Odgajateljica I. Kovačević je upoznala članove O.V. s novim digitalnim alatima. Predstavljeni su Kahoot, Mentimeter i Canva.

Ad7) Odgajatelji su predali svoja izvješća o provođenju posebnih i izbornih programa od početka šk. god. Ravnateljica je programe ocijenila kao sadržajne, zanimljive i prikladne.

Ad8) Ravnateljica je predložila da se u rad Međužupanijskog stručnog vijeća odgajatelja uključe I. Kovačević i Dž. Lukač.

Dovršeno u 13,00sati